VS002461
Datum: 2003-10-07T02:00:00.000+02:00
datum_sodbe_i_stopnje: 2012-04-10T00:00:00.000Z
podrocje: višina odškodnine za nepremoženjsko škodo
institut: smrt bližnjega
skupina: smrt bližnjega
fischer: ni določljiva
odskodnina: 20.000 EUR (končni znesek dosojene odškonine je bil ustrezno znižan glede na 20% soodgovornost ponesrečenega).
opombe: II DoR 384/2012 in II DoR 381/2012. Predlogi za dopustitev revizije tožečih strank in prve tožene stranke so bili zavrnjeni, ker niso izkazale odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Ponesrečenec

**Spol:**

moški

**Starostna skupina:**

od 10 do 15 let

**Razmerje z oškodovancem:**

brat

Brat, umrl je na šolskem izletu v hribe. Ob sestopu po neurejeni, strmi poti (naklon 22-25°) je stekel po hribu navzdol, se spotaknil in nesrečno padel na ležeče drevo, pri čemer si je poškodoval jetra in zaradi poškodb umrl. Deček, ki je bil v hribih prv

## Škodni dogodek

Smrt bližnjega (brata) pri sestopu z gore, na šolskem izletu v hribe. Ob sestopu po neurejeni, strmi poti (naklon 22-25°) je stekel po hribu navzdol, se spotaknil in nesrečno padel na ležeče drevo, pri čemer si je poškodoval jetra in zaradi poškodb umrl. Deček, ki je bil v hribih prvič, je bil učenec 5. razreda osnovne šole. Soodgovornost ponesrečenega je bila ocenjena na 20%.

## Družinske razmere

Družina umrlega je živela skromno in družinski člani so bili drug na drugega močno navezani. Umrli deček je bil eden od dvojčkov. Imel je še sestro dvojčico in starejšega brata (tožnik). Bil je miren, priden v šoli in doma. Mati si od tragične nesreče ni nikoli opomogla, zato je tudi življenje tožnika hendikepirano. Mati je zapadla je v hudo depresijo, ki se je s časom še poglabljala, tako da nekaj let skoraj ni govorila; zagotovo pa 1 leto in pol ni spregovorila. Zaradi tragičnega dogodka je upokojena in nesposobna za skrb zase in za družino. Tudi oče je zaradi smrti brata poiskal pomoč v psihiatrični bolnišnici, kjer je bil zdravljen zaradi žalovanja od 10.11.2003 do 13.8.2004, šele nato je bil sposoben pomagati tožniku in njegovi sestri pri soočanju in prebolevanju tragedije. Življenje se je tako družini povsem spremenilo. Radio in televizijo so prižgali šele nekaj let po dogodku, zaradi globokega žalovanja pa se jih izogibajo tudi na vasi. Od brata je bil starejši 6 let. Trpel je hude duševne bolečine, saj je bil z bratom močno povezan. Po smrti brata je izgubil vse interese, nič ga ni zanimalo, obiskoval je psihologa. Opustil je vse izvenšolske dejavnosti, ni se udeležil maturantskega plesa zaradi razmer v družini. Kmalu po bratovi smrti je odšel od doma, in se je domov vračal le ob koncu tedna. Občutil je spremenjeno družinsko dinamiko, čeprav manj kot sestra, ki je bila doma 6 let dalj kot on. Nastala škoda meji na katastrofalno škodo.

---

OZ člen 180